จัดกลยุทธ์การลงทุนวันนี้! โบรกฯ คัด 11 หุ้นลุ้นกำไร Q3/60 โตเด่น
จัดกลยุทธ์การลงทุนวันนี้! โบรกฯ คัด 11 หุ้นลุ้นกำไร Q3/60 โตเด่น นำโดย PTTGC, IVL, TPIPP, AOT, MINT, ERW, SPA, BEAUTY, SPALI, QH และ LH
5 ต.ค. 2560

บล.กรุงศรี ระบุว่า คาด SET Index จะเคลื่อนไหวผันผวนในกรอบ 1,680–1,695 จุด เพื่อเป็นการพักตัวหลังจากที่พยายามขึ้นไปทดสอบ 1,700 จุดและยังไม่ผ่าน ประกอบกับวันนี้ยังไม่มีปัจจัยบวกใหม่ที่ชัดเจน คาดตลาดจะหมุนกลุ่มเก็งกำไรและเน้นหุ้นที่แนวโน้มผลประกอบการไตรมาส 3 จะออกมาดีและมีปัจจัยบวกเฉพาะตัวเป็นหลัก
ส่วนกลยุทธ์การลงทุนวันนี้ Selective Buy หุ้นงบไตรมาส 3/60 จะออกมาดี อาทิ PTTGC IVL และ TPIPP มีปัจจัยบวกหลังจากโรงไฟฟ้าพลังงานความร้อนขนาด 150 MW ผ่าน EHIA แล้ว, กลุ่มท่องเที่ยว AOT MINT ERW SPA BEAUTY ยังน่าสนใจจากคาดการณ์จำนวนนักท่องเที่ยวจีนเพิ่มขึ้นในช่วงวันชาติจีน และ ธุรกิจกำลังเข้าสู่ช่วงไฮซีซั่นในไตรมาส 4 และ สุดท้ายเป็นกลุ่มที่ราคายัง Laggard และเก็งกำไรก่อนการจัดงานมหกรรมบ้านและคอนโดฯครั้งที่ 37 ในช่วงวันที่ 5-8 ต.ค.นี้ อาทิ กลุ่ม อสังหาฯ SPALI QH และ LH